Foto auf Acrylglas Zwaan met kuiken op haar rug - Nikkel-Art.de
> Foto auf Acrylglas>Kategorien>Tiere>Schwan>Zwaan met kuiken op haar rug
Foto auf Acrylglas Schwan - Zwaan met kuiken op haar rug #102016572
Zwaan met kuiken op haar rug
Beautiful white Swan swimming in lake.
Swans with cygnets, baby swan
Mute Swan (Cygnus olor) Illinois
hyde park animals Voordat u begin om u BlackBerry-slimfoon te gebruik (wat hierna as slimfoon verwys word), smartphone (hereinafter referred to as smartphone), hersien die veiligheids- en regulatoriese inligting wat in hierdie dokument verskaf word. Hou hierdie dokument op ’n veilige plek sodat u daarna kan verwys wanneer ookal u dit nodig het.
In sommige lande mag daar dalk beperkings wees met die gebruik van Bluetooth-bevoegde toestelle en draadlose toestelle met kodering-sagteware. Raadpleeg u plaaslike owerhede vir die beperkings in u area.
Om die nuutste veiligheids- en produkinligting te vind, besoek www.blackberry.com/docs/smartphones.
Om die jongste waarborginligting te vind, besoek www.blackberry.com/legal.
Gebruik slegs goedgekeurde batterye en laaiers met u slimfoon. Gebruik van batterye en laaiers wat nie deur BlackBerry goedgekeur is nie, mag dalk 'n risiko van 'n brand of ontploffing inhou, wat ernstige skade, dood of verlies van eiendom kan veroorsaak.
Gebruik slegs BlackBerry -goedgekeurde sakkies. Die gebruik van sakkies wat nie deur BlackBerry goedgekeur is nie, kan veroorsaak dat jou slimfoon radiofrekwensie-blootstellingstandaarde oorskry,
Hou die slimfoon minstens 1,5 cm (0,59 duim) van jou liggaam af. Wanneer jy die slimfoon by jou dra, gebruik slegs bykomstighede wat met ’n geïntegreerde gordelknip toegerus is, en as die bykomstigheid nie deur BlackBerry verskaf is nie, bevestig dat die bykomstigheid nie metaal bevat nie. As jy nie hierdie riglyne volg nie, kan jou slimfoon die standaarde vir blootstelling aan radiofrekwensie oorskry. Of die oorskryding van die standaarde vir blootstelling aan radiofrekwensie enige effekte op jou langtermyngesondheid uitoefen, bly ’n onderwerp vir voortgesette wetenskaplike navorsing.
Vir meer inligting oor die nakoming van hierdie slimfoon met die FFC se riglyne vir radiofrekwensie-emissie, besoek www.fcc.gov/oet/ea/fccid en soek die FCC-ID vir jou slimfoon wat hieronder gelys word. Die FCC-ID kan aan die agterkant van jou slimfoon gevind word.
BlackBerry Passport SQW100-3-slimfoon (modelnommer RGV161LW): FCC-ID L6ARGV160LW
U slimfoon is ontwerp om in temperature tussen 32 en 95°F (0 en 35°C) te werk. Gebruik van u slimfoon buite die aanbevole temperatuurspeling kan skade aan u slimfoon of litiuum-ioonbattery veroorsaak.
Moenie op jou slimfoon vir noodgeval-kommunikasies staatmaak nie. Die koordlose netwerke wat nodig is om noodgeval-oproepe te maak of boodskappe te stuur, is nie in alle gebiede beskikbaar nie, en noodgevalnommers, soos 10111 of 112 kan jou dalk nie in alle gebiede aan noodgevaldienste verbind nie.
U slimfoon en slimfoonbykomstighede is nie vir kinders bedoel nie. Indien u 'n kind toelaat om u slimfoon of slimfoonbykomstighede te gebruik of hanteer, maak seker dat u toesig oor die kind hou. U slimfoon bevat klein deeltjies wat verstik gevare vir kinders inhou.
Hou u slimfoon weg van mediese toestelle, insluitend pasaangeërs en gehoorapparate, omdat hul foutief kan werk en ernstige skade of dood aan u of ander kan veroorsaak.
Moenie u slimfoon aan vloeistowwe blootstel nie, aangesien dit dalk 'n kortsluiting, 'n vuur, of 'n elektriese skok kan veroorsaak.
Wanneer u u slimfoon-luidspreker gebruik, moet nooit die slimfoon by u oor hou nie. Ernstige en permanente gehoorskade kan ontstaan.
Blootstelling aan flitsende ligte op u slimfoon kan epileptiese aanvalle of floutes veroorsaak en kan vir u en ander gevaarlik wees. In die geval wat u die volgende ondervind, of u gebruik van u slimfoon by ander die volgende veroorsaak: enige disoriëntasie, verlies van bewussyn, saamtrekkings, stuiptrekkings, of enige onwillekeurige bewegings, hou onmiddelik op om u slimfoon te gebruik en raadpleeg 'n dokter. Die LED-kennisgewinglig is op die voorkant van u slimfoon, in die boonste regterkantste hoek geleë. As u slimfoon-model 'n kamera het, is die kameraflits LED-lensopening op die agterkant van u slimfoon geleë, óf bo-aan óf aan die regterkant van die kamera se lens. As u vir epileptiese aanvalle of floutes vatbaar is, raadpleeg u dokter voordat u u slimfoon gebruik.
Moenie u slimfoon gebruik terwyl u bestuur nie, tensy u deur die wet toegelaat word om die slimfoon se handvrye-funksie te gebruik. Deur dit te doen, kan vir u en ander 'n groter risiko wees om 'n ongeluk te maak wat ernstige besering, dood, of verlies van eiendom kan veroorsaak.
Moenie u slimfoon in die teenwoordigheid van gaswalms gebruik nie, want dit kan 'n risiko van brand of ontploffing veroorsaak.
Moenie u slimfoon in die vuur gooi nie, want dit kan 'n ontploffing veroorsaak wat ernstige besering, dood of verlies van eiendom veroorsaak.
Skakel u slimfoon op vliegtuie af. Deur u slimfoon op 'n vliegtuig te gebruik mag dalk die vliegtuig se instrumentasie, kommunikasie en prestasie beïnvloed; dit mag dalk die netwerk ontwrig; mag dalk gevaarlik wees vir die werking van die vliegtuig, die bemanning, en sy passasiers; en mag dalk onwettig wees.
Slimfone is nie intrinsiek veilig nie en kan nie in die teenwoordigheid van plofbare dampe, plofbare stof of ander plofbare chemikalieë gebruik word nie. Vonke in sodanige gebiede kan 'n ontploffing of brand veroorsaak wat in 'n ernstige besering, dood, of skade aan eiendom kan opeindig.
Hoe om u slimfoon op ’n veilige wyse te gebruik
Moenie enige swaar voorwerpe bo-op u slimfoon plaas nie.
Moenie probeer om u slimfoon te wysig of diens nie.
Moenie probeer om op u slimfoon voorwerpe in te druk of openinge toe te maak nie, tensy daar instruksie in die dokumentasie gegee word om dit te doen, wat deur BlackBerry verskaf word. Hierdie aksie mag dalk ’n kortsluiting, ’n vuur, of ’n elektriese skok veroorsaak.
Moenie skerp voorwerrpe op die skerm gebruik nie.
Moenie oormatige krag op die skerm gebruik nie.
Moenie u -slimfoon of slimfoon-bykomstighede naby water (byvoorbeeld, naby ’n bad of ’n wasbak, in ’n nat kelder, of naby ’n swembad) gebruik nie.
Moenie u slimfoon of slimfoon-bykomstighede op enige onstabiele oppervlak plaas nie. Die slimfoon of slimfoon-bykomstighede kan val en dus ernstige beserings aan 'n persoon of ernstige skade aan die slimfoon of slimfoon-bykomstighede veroorsaak.
Jou slimfoon se skerm is van glas gemaak. Die glas kan kraak of breek as jou slimfoon val of as drukkrag op die glas uitgeoefen word. As dit gekraak of gebreek is, moenie aan die glas raak totdat die skerm reggemaak is nie.
Neem gereeld ’n breuk wanneer jy jou slimfoon gebruik. Indien jy enige ongemak in jou nek, skouers, arms, gewrigte, hande (insluitend duime en vingers), of enige ander dele van die liggaam ondervind wanneer jy jou slimfoon gebruik, hou dadelik op om dit te gebruik. Indien ongemak voortduur, raadpleeg ’n dokter.
Jou toestel bevat ’n Klas 1 LED-laserproduk. Die gebruik van kontroles of verstellings of verrigting van prosesse buiten dié wat in die produkontwerp of -toetsing gespesifiseer is, kan tot gevaarlike LED-laserstraling-kraglewering of -blootstelling lei.
Indien jy 'n AC- of DC-laaier gebruik, laai die slimfoon deur die laaibykomstighede te gebruik wat deur BlackBerry voorsien word, of spesifiek deur BlackBerry goedgekeur is, vir die gebruik saam met hierdie slimfoon. Moenie laaibykomstighede gebruik wat nie aan CTIA-sertifiseringsvereistes vir batterystelselnakoming aan IEEE Std 1725 voldoen nie, aangesien dit 'n risiko van brand, ontploffing, batterylekkasie, of ander gevaar kan inhou, wat ernstige skade, dood of verlies van eiendom kan veroorsaak, en enige waarborg ongeldig kan maak.
Hierdie slimfoon is deur Qi en Power Matters Alliance (PMA) gewaarmerk vir gebruik met koordlose laaiers. Gebruik slegs derdeparty koordlose laaistelsels wat aan Qi- of PMA-waarmerking vereistes voldoen en die Qi of PMA waarmerk bevat. Die gebruik van enige ander koordlose bykomstigheid kan ’n risiko van brand, ontploffing, batterylekkasie, of ander gevaar inhou wat ernstige skade, dood, of verlies van eiendom kan veroorsaak, en enige waarborg ongeldig kan maak.
Vir ’n volledige lys koordlose laaiers wat ’n Qi-waarmerk bevat, gaan na www.wirelesspowerconsortium.com/products/.
Moenie enige voorwerpe op die draadlose laai-oppervlak plaas nie, want sulke voorwerpe mag warm word en 'n brandrisiko veroorsaak.
Goedgekeurde laai-bykomstigheidmodelle vir die BlackBerry Passport-slimfoon
Laaikabels: HDW-50071-001, HDW-50071-002, HDW-50071-003, HDW-50071-004, HDW-51800-001, HDW-51800-002, HDW-59105-001, HDW-62449-001, HDW-62449-002
AC-laaiers: HDW-58920-001, HDW-58921-001, HDW-58922-001, HDW-58923-001, HDW-58924-001, HDW-58925-001, HDW-58926-001
Gebruik die laaibykomstighede wat saam met die slimfoon verskaf is of enige ander BlackBerry-goedgekeurde laaibykomstighede, slegs van die tipe kragbron wat op die merk-etiket aangedui is. Voordat jy enige kragbron gebruik, bevestig dat die netspanning in ooreenstemming is met die spanning wat op die kragbron gedruk is. Verbind die slimfoon slegs aan CTIA-gesertifiseerde aansluitproppe, produkte wat die USB-IF-logo op het, of produkte wat reeds die USB-IF-nakomingsprogram voltooi het.
Moenie kragpunte, verlengingskoorde, of gerieflikheidsproppe oorlaai nie, want dit kan tot 'n brandrisiko of elektriese skok lei. Om die risiko van skade aan die koord of die prop te verminder, trek die prop eerder as die koord wanneer u die laai-bykomstigheid vanuit die kragpunt of gerieflikheidsprop ontkoppel.
Beskerm die kragkoord deur nie daaroor te loop of vasgeknyp word nie, veral by gerieflikheidsproppe houers, en die punt waar die kragkoord by die slimfoon verbind is. Span altyd die kragkoord op so 'n wyse dat dit die risiko van besering, soos struikel of verstik, aan ander sal verminder. Ontkoppel laai-bykomstighede gedurende weerligstorms of wanneer dit nie gebruik word nie. Moenie laai-bykomstighede buite of in 'n enige gebied gebruik wat aan hierdie elemente blootgestel is nie.
Vir meer inligting oor die konnektering van die kragvoorsiening, kyk na die dokumentasie wat saam met u slimfoon gekom het.
Om bykomstighede vir u slimfoon te koop, kontak u draadlose diensverskaffer of besoek www.shopblackberry.com.
Jou slimfoon bevat ’n nie-verwyderbare litiumioon-battery. Moenie probeer om die battery te verwyder nie. Verwydering van die battery sal die Beperkte Waarborg van jou slimfoon nietig maak en kan skade aan jou battery veroorsaak.
Die battery mag dalk ’n brand, ontploffing, chemiese brand, of ander gevaar inhou, indien dit verkeerd hanteer word. Moenie u battery aan vloeistowwe blootstel nie. Moenie die battery bo 140°F (60°C) verhit nie. Deur die battery bo 140°F (60°C) te verhit kan veroorsaak dat die battery aan die brand sal slaan of ontplof.
Moenie die slimfoon en die battery aan vuur of ander eksterne hitte-bronne blootstel nie, soos warmplate, stoofoppervlaktes, verwarmers, of oonde, aangesien dit ’n brand of ontploffing kan veroorsaak.
Moenie probeer om vreemde voorwerpe in die battery te sit nie. Moenie die battery herbou, uitmekaar haal, wysig, vergruis, gate indruk, of stukkend maak nie. As die battery herbou, uitmekaar gehaal, gewysig, vergruis, gate ingedruk, of op enige ander manier verander is, hou onmiddelik op om die battery te gebruik.
Moenie die battery kortsluit of toelaat dat metaal- of geleidende voorwerpe met die batteryterminale kontak maak nie.
Moenie probeer om die battery te verwyder nie. BlackBerry spesifiseer batterye vir gebruik in slimfone met die nakoming van IEEE Std 1725. Gebruik van enige ander batterye kan dalk 'n risiko van brand, ontploffing, battery-lekkasie, of 'n ander gevaar, inhou. Maak seker jy raak ontslae van gebruikte batterye volgens die instruksies wat in hierdie dokument uiteengesit word.
Wanneer een van hierdie ikone op jou slimfoon verskyn, het ’n fout met die battery of met die batteryverbinding ontstaan. Neem jou slimfoon terug na gekwalifiseerde dienspersoneel vir herstelwerk.
Bestuur en loop veilig
Moenie u slimfoon gebruik terwyl u bestuur nie. Gee u volle aandag wanneer u bestuur; om veilig te bestuur is u eerste verantwoordelikheid. U is verantwoordelik om die wette en regulasies te ken en te gehoorsaam, met betrekking tot die gebruik van draadlose toestelle in die gebiede waar u rondry.
Stoor u slimfoon veilig weg voordat u u voertuig bestuur. As u voertuig met 'n lugsak toegerus is, moenie u slimfoon of enige bykomstighede bokant die lugsak, of in die lugsak se oopmaakgebied neersit nie. Indien die lugsak opblaas, kan dit ernstige besering veroorsaak.
Radiofrekwensie-seine mag dalk swak geïnstalleerde of onvoldoende afgeskermde elektroniese stelsels in motorvoertuie beïnvloed. Maak by die voertuigvervaardig of -verteenwoordig seker. Indien enige toerusting by u voertuig gevoeg is, moet u ook die vervaardiger van daardie toerusting vir inligting oor radiofrekwensie-seine raadpleeg.
Moenie u slimfoon gebruik wanneer u loop of met enige aktiwiteit besig is wat u volle aandag benodig nie. Onoplettendheid aan die verkeer of ander voetgangergevare kan tot ernstige besering, dood, of verlies van eiendom lei.
Gebruik net die bykomstighede wat deur BlackBerry goedgekeur is vir die gebruik met hierdie spesifieke slimfoonmodel. Die gebruik van enige bykomstighede wat nie goedgekeur is nie, mag dalk enige goedkeuring of waarborg ongeldig maak, mag dalk daartoe lei dat die slimfoon breek, en mag gevaarlik wees.
Dra-oplossings: ’n Sakkie word dalk nie saam met jou slimfoon gegee nie (liggaamsdra-bykomstigheid). Indien jy jou slimfoon op jou liggaam dra, plaas altyd jou slimfoon in ’n slimfoonsakkie wat met ’n geïntegreerde gordelknip toegerus is of deur BlackBerrygoedgekeur is. Indien jy nie ’n sakkie het wat met ’n geïntegreerde gordelgespe toegerus is of deur BlackBerry goedgekeur is wanneer jy jou slimfoon ronddra nie, hou jou slimfoon teen ten minste 15 mm (0.59 duim) van jou liggaam wanneer die slimfoon besig is om iets te stuur. Wanneer enige data-funksie van jou slimfoon (byvoorbeeld, e-posboodskappe, PIN-boodskappe, MMS-boodskappe, of blaaier-diens), met of sonder 'n USB-kabel gebruik word, hou jou slimfoon ten minste 15 mm (0.59 duim) van jou liggaam af. Deur bykomstighede te gebruik wat nie deur BlackBerry verskaf of goedgekeur word nie, kan veroorsaak dat jou slimfoon radiofrekwensie-blootstellingriglyne oorskry. Of die oorskryding van die standaarde vir blootstelling aan radiofrekwensie enige effekte op jou langtermyngesondheid uitoefen, bly ’n onderwerp vir voortgesette wetenskaplike navorsing. Vir meer inligting oor radiofrekwensie-blootstelling, lees die "Nakomingsinligting”-afdeling van hierdie dokument.
Meeste BlackBerry goedgekeurde ronddra-oplossings vir slimfone (byvoorbeeld, holsters, drasakke en beursies) inkorporeer ’n magneet. Moenie items wat magnetiese strook-komponente bevat, soos debietkaarte, kredietkaarte, hotelsleutelkaarte, foonkaarte, of soorgelyke items, naby ronddra-oplossings plaas nie. Die magneet mag dalk die data wat op die magnetiese strook is beskadig of uitvee.
U slimfoon sluit ’n magnetometer in. Die magnetometer word deur toepassings gebruik, soos die Kompas. Magnete of toestelle wat magnete bevat, soos holsters, oorfone, of monitors, mag dalk die akkuraatheid van die magnetometer negatief beïnvloed. Moenie op toepassings staat maak wat die magnetometer gebruik om u ligging te bepaal nie, veral in ’n noodgeval-situasie.
Sekere jurisdiksies mag dalk u gebruik van sekere funksies op u slimfoon verbied of beperk. Wanneer u foto’s neem, prosesseer of gebruik, gehoorsaam alle wette, prosedures, en beleide, insluitend, sonder beperking, enige toepaslike kopiereg, persoonlike privaatheid, handelsgeheim, or sekuriteitswette wat dalk in u regsgebied is. Vereer die persoonlike regte van ander. Kopiereg-beskerming mag u dalk verhoed om sommige foto’s, musiek (insluitend lui-tone), of ander inhoud te kopieer, wysig, oor te dra of aan te stuur.
Oudio-lêers: Permanente gehoorverlies mag dalk voorkom indien u na oudio-lêers met hoë volume luister, veral met oorfone aan. Vermy om die volume van u oorfone te verhoog om raserige omgewings uit te blokkeer. Indien u ’n gelui in u ore ondervind of gedempte spraak, raadpleeg ’n dokter.
Kamera: Indien u slimfoon ’n kamera het, moenie die kamera direk na die son of enige ander helder lig mik nie. Deur dit te doen, kan ernstige skade aan u oë veroorsaak of u slimfoon beskadig. Wanneer die kameraflits gebruik word, hou die kameraflits LED-lensopening ten minste 50 cm (19.69) van die persoon se oë.
Gebruik slegs die geïntegreerde antenna wat voorsien word. Ongemagtigde antennawysigings of -aanhegsels kan die slimfoon beskadig en mag dalk die VSA se Federal Communications Commission (FCC)-regulasies oortree.
Steurings met elektroniese toerusting
Meeste moderne elektroniese toerusting word van radiofrekwensie-seine beskerm. Sekere elektroniese toerusting mag dalk nie teen die readiofrekwensie-seine van u slimfoon beskerm word nie.
Pasaangeërs: Raadpleeg ’n dokter of die verskaffer van u pasaangeër indien u enige vrae het ten opsigte van die effek van radiofrekwensie-seine op u pasaangeër. Maak seker dat u u slimfoon in ooreenstemming gebruik met die veiligheidsvereistes wat met u spesifieke pasaangeër verband hou, wat die volgende vereistes kan insluit: hou altyd u slimfoon meer as 20 cm (7.88 duim) van die pasaangeër wanneer u slimfoon aangeskakel word, moenie u slimfoon in u borssak dra nie, en gebruik die oor oorkant die pasaangeër wanneer u oproepe op u slimfoon maak en ontvang om die potensiële steuring te verminder. Indien u enige rede het om te vermoed dat steuring plaasvind, skakel dadelik alle draadlose konneksies op u slimfoon af, hou op om u slimfoon te gebruik, en raadpleeg ’n dokter.
Gehoorapparate: Sommige digitale draadlose toestelle mag met sommige gehoorapparate inmeng. In die geval van sodanige steuring, raadpleeg u draadlose diensverskaffer of kontak die vervaardiger van u gehoorapparaat om alternatiewe te bespreek.
Jou slimfoon sluit ’n magnetometer in, wat deur toepassings gebruik word, soos die kompas. Indien ’n toepassing wat die magnetometer gebruik steurings met jou gehoorapparaat veroorsaak, maak die toepassing toe.
Ander mediese toestelle: Indien u enige ander persoonlike mediese toestel gebruik, raadpleeg die vervaardiger om te bepaal of u mediese toestel voldoende teen eksterne radiofrekwensie-energie beskerm is. U dokter kan u dalk help om hierdie inligting in die hande te kry.
Gesondheidsversorgingsfasiliteite: Skakel alle draadlose konneksies op u slimfoon in gesondheidsversorgingsfasiliteite af, wanneer enige regulasies in hierdie areas u versoek om dit te doen. Hospitale of gesondheidsversorgingsfasiliteite mag dalk toerusting gebruik wat sensitief tot eksterne radiofrekwensie-energie kan wees.
Vliegtuig: Regulasies van die Federal Aviation Administration (FAA) en Federal Communications Commission (FCC) verbied die gebruik van radio- of koordlose toestelle terwyl jy in die lug is. Skakel alle koordlose verbindings op jou slimfoon af voordat jy aanboord ’n vliegtuig gaan. Die effek van die gebruik van die slimfoon met koordlose verbindings op ’n vliegtuig is onbekend. Sodanige gebruik kan vliegtuig-instrumentasie, kommunikasie en werkverrigting beïnvloed, kan die netwerk ontwrig, kan andersins gevaarlik wees vir die werking van die vliegtuig, en kan dalk onwettig wees. Met alle koordlose verbindings op jou slimfoon afgeskakel, gebruik slegs nie-radio toesteltoepassings ingevolge lugredery-regulasies vir elektroniese toestelle.
U slimfoon is nie 'n intrinsieke veilige toestel nie en is nie geskik vir gebruik in gevaarlike omgewings nie, waar intrinsieke veilige toestelle vereis word, insluitende, sonder beperking, in die teenwoordigheid van gasdampe, plofbare stofsituasies, die werking van kernfasiliteite, vliegtuignavigasie of kommunikasie dienste, lugverkeer-beheer, en lewensondersteuning of wapenstelsels.
Moontlike plofbare omgewings: As u in enige gebied met 'n potensieel plofbare omgewing is, skakel alle draadlose konneksies op u slimfoon af en gehoorsaam alle kennisgewings en ​​instruksies. Vonke in sodanige gebiede kan 'n ontploffing of brand veroorsaak wat liggaamlike besering of selfs die dood tot gevolg kan hê.
Areas met ’n potensiële ontploffings-atmosfeer is gereeld, maar nie altyd nie, duidelik gemerk. Dit sluit in brandstofgebiede soos petrolstasies; onder die dek op bote; brandstof of chemiese oordrag- of bergingfasiliteite; voertuie wat vloeibare petroleum gas gebruik, soos propaan of butaan; gebiede waar die lug chemikalieë of partikels bevat, soos graan, stof, of metaalpoeiers; en enige ander gebied waar u gewoonlik aangeraai sou word om u voertuig se enjin af te skakel.
Moenie die telefoon op u slimfoon in die nabye area van die lek gebruik om ’n gaslek aan te meld nie. Verlaat die gebied en maak die oproep vanaf ’n veilige plek, as die foon beskikbaar en aktief op u slimfoon is.
Skietwerk-areas: Wanneer in ’n ”skietwerk-area" of ’n area wat aandui dat tweerigtingradio’s afgeskakel moet wees, om steurnisse met skietwerk-aksies te vermy, skakel alle draadlose konneksies op u slimfoon af en gehoorsaam alle kennisgewingborde en instruksies.
Werking- en bergingstemperature
U slimfoon en slimfoonlaaier is ontwerp om binne die temperatuur te werk en gestoor te word, soos hieronder uiteengesit:
Slimfoon-werking: 32 tot 95°F (0 tot 35°C)
Slimfoon-berging (minder as 3 maande): -4 tot 95°F (-20 tot 35°C)
Slimfoon-berging (3 maande of meer): -71.6 tot 82.4°F (-22 tot 28°C)
Laaier-werking: 32 tot 95°F (0 tot 35°C)
Laaier-berging: -22 tot 167°F (30 tot 75°C)
Gebruik of berging van u slimfoon of slimfoonbykomstighede buite die aanbevole temperatuurwisselings kan veroorsaak dat u slimfoon te warm word wat kan lei tot ernstige besering of dood, of dit kan skade aan die slimfoon, die bykomstighede, of die litium-ioonbattery veroorsaak.
Hou u slimfoon of -slimfoonbykomstighede weg van hittebronne, soos verkoelers, hitte-registers, stowe, of ander apparate (insluitend versterkers) wat hitte produseer. Indien u nie u slimfoon vir meer as twee weke gaan gebruik nie, skakel die krag af.
Slimfoon-skoonmaak en -herstel
Skoonmaak: Moenie vloeistof, aërosol-skoonmaakgoed, of oplosmiddels op of naby u -slimfoon of -slimfoon-bykomstighede gebruik nie, insluitend die battery. Maak slegs met ’n sagte, droë lap skoon. Ontkoppel enige kabels van die rekenaar en haal alle laai-bykomstighede se proppe uit die elektriese-dienspunt uit voordat u u slimfoon of die laai-bykomstigheid skoonmaak.
Herstel: Moenie probeer om jou slimfoon of enige laai-bykomstigheid te wysig, uitmekaar te haal, of te diens nie. Moenie probeer om jou nie-verwyderbare battery te vervang nie. Slegs gekwalifiseerde dienspersoneel mag herstelwerk of battery-vervanging vir jou slimfoon of laaibykomstighede uitvoer, en moet slegs die battery gebruik wat BlackBerry vir gebruik met jou spesifieke slimfoonmodel spesifiseer.
Indien enige van die volgende situasies voorkom, diskonnekteer die kragvoorsieningkabels van die rekenaar of elektriese bron en neem u slimfoon of laaibykomstigheid vir 'n diens na gekwalifiseerde dienspersoneel:
Die kragvoorsieningskabel, krapprop, of konnekteerder is beskadig.
Vloeistof is daaroor gemors of voorwerpe het in die slimfoon of laaibykomstigheid geval.
Die slimfoon of laaibykomstigheid is aan reën of water blootgestel.
Die slimfoon of laaibykomstigheid raak baie warm met aanraking.
Die slimfoon of laaibykomstigheid is laat val of op enige manier beskadig.
Die slimfoon of laaibykomstigheid werk nie normaal deur die instruksies in die gebruikersdokumentasie te volg nie.
Die slimfoon of laaibykomstigheid toon 'n distinktiewe verandering in werkverrigting.
Om die risiko van brand of elektriese skok te verminder, verstel slegs daardie kontroles wat in die gebruikersdokumnetasie vir u slimfoon gedek word. ’n Onbehoorlike verstelling van ander kontroles kan skade veroorsaak en sal dikwels uitgebreide werk deur 'n gekwalifiseerde tegnikus vereis om u slimfoon, laai-bykomstigheid, of enige ander bykomstigheid terug na normale werking weer te herstel.
Versuiming om alle veiligheidsinstruksies in ag te neem, soos vervat in die gebruikersdokumentasie vir u slimfoon, sal die Beperkte Waarborg nietig maak en kan tot skorsing of ontkenning van dienste aan die oortreder, regstappe, of beide lei.
Slimfoon- en battery-verwydering
Moenie van u slimfoon of die battery in huishoudelike afvaldromme of in 'n vuur ontslae raak nie.
U slimfoon en battery is herwinbaar waar fasiliteite bestaan. Hierdie simbool word nie bedoel om die gebruik van herwinbare material aan te dui nie.
In die Verenigde State en Kanada kan jy jou slimfoon en battery deur die Call2Recycle-program herwin. Vir verdere inligting: besoek www.call2recycle.org in die Verenigde State, en www.call2recycle.ca in Kanada.
Vir inligting oor die teruggee van u slimfoon en bykomstighede aan BlackBerry vir herwinning en veilige verwydering, vanaf 'n blaaier op u rekenaar, besoek www.blackberry.com/recycling of https://tradeup.blackberry.com. Die herwinning- en handelsprogram is slegs in sekere areas beskikbaar.
Indien hierdie programme nie in u area aangebied word nie, hoor by u plaaslike regering vir regulasies met betrekking tot die regte verwydering van elektroniese produkte.
Gooi u slimfoon en die battery weg, volgens die wette en regulasies in u area wat die weggooi van sulke seltipes reguleer.
Blootstelling aan radiofrekwensie-seine
Die slimfoonradio is ’n laekrag-radiosender en -ontvanger. Dit is ontwerp om aan die riglyne en beperkings van die Federal Communications Commission (FCC) en Industry Canada (IC) te voldoen sowel as ander relevante internasionale riglyne omtrent die veiligheidsvlakke van blootstelling aan radiofrekwensie vir koordlose toestelle. Hierdie riglyne is deur onafhanklike wetenskaplike deskundiges, regerings en organisasies ontwikkel, insluitend die Instituut vir Elektriese en Elektroniese Ingenieurs (IEEE), Nasionale Raad vir Stralingsbeskerming en Metings (NCRP).
Om aan FCC-, IC- en ander relevante riglyne en beperkings vir internasionale blootstelling aan radiofrekwensie te voldoen, hou die slimfoon minstens 1,5 cm (0,59 duim) van jou liggaam af. Wanneer jy die slimfoon by jou dra, gebruik slegs bykomstighede wat met ’n geïntegreerde gordelknip toegerus is en deur BlackBerry verskaf of goedgekeur is. As jy ’n liggaamsdra-bykomstigheid gebruik wat nie deur BlackBerry verskaf is nie, maak seker dat die bykomstigheid nie metaal bevat nie en hou die slimfoon ten minste 1,5 cm (0,59 duim) van jou liggaam af.
Om blootstelling aan radiofrekwensie te verminder: (i) gebruik die slimfoon in areas met ’n sterk koordlose sein; (ii) gebruik vryhand-opsies; en (iii) verminder die hoeveelheid tyd wat aan oproepe spandeer word of stuur eerder ’n e-pos, teksboodskap of BBM-boodskap.
HIERDIE KOORDLOSE TOESTELMODEL VOLDOEN AAN REGERINGSVEREISTES VIR BLOOTSTELLING AAN RADIOGOLWE WANNEER DIT GEBRUIK WORD SOOS IN HIERDIE AFDELING AANGEDUI.
Die slimfoon is ontwerp en vervaardig om nie die emissiebeperkings vir blootstelling aan radiofrekwensie (RF)-energie te oorskry wat deur die Federal Communications Commission (FCC) van die V.S.A-regering daargestel is wanneer dit gebruik word soos in die vorige afdeling aangedui. Hierdie beperkings is deel van omvattende riglyne en vestig toelaatbare vlakke van RF-energie vir die algemene bevolking. Die riglyne is gebaseer op standaarde wat deur onafhanklike wetenskaplike organisasies ontwikkel is, deur middel van periodieke en deeglike evaluering van wetenskaplike studies. Die blootstellingstandaard vir koordlose toestelle gebruik 'n eenheid van meting bekend as die Specific Absorption Rate, of SAR. Die SAR-beperking wat deur die FCC gestel is, is 1,6W/kg*. Toetse vir SAR word uitgevoer met behulp van standaard operasionele posisies wat deur die FCC gespesifiseer word, met die toestel wat op die hoogste gesertifiseerde kragvlak in alle getoetsde frekwensie-bande uitsending gee. Hoewel die SAR op die hoogste gesertifiseerde kragvlak bepaal word, kan die werklike SAR-vlak van die toestel, tydens die werking daarvan, ver onder die maksimum waarde wees. Dít is omdat die toestel ontwerp is om op verskeie kragvlakke te werk sodat net die krag wat nodig is om die netwerk te bereik, gebruik word. Oor die algemeen, hoe nader jy aan 'n koordlose basisstasie-antenna is, hoe laer is die kraglewering.
Die hoogste SAR-waarde vir hierdie slimfoon wanneer dit vir gebruik teen die oor getoets word, is:
SAR (W/kg) vir 1 g
BlackBerry Passport SQW100-3-slimfoon (modelnommer RGV161LW)
Die hoogste SAR-waarde vir hierdie slimfoon wanneer dit in ’n BlackBerry-goedgekeurde selfoonsakkie met ’n geïntegreerde gordelknip of op ’n afstand van 1,5 cm (0,59 duim) van die liggaam getoets word, is:
Wanneer dit binne selfoontoegangsgebied-modus bedryf word, is die hoogste SAR-waarde vir hierdie slimfoon:
Liggaamsdra-metings (aanbevole skeidingsafstande) verskil onder koordlose toestelle, insluitend slimfone, afhangende van voorsiende of beskikbare bykomstighede en toepaslike FCC- en IC-vereistes.
Die FCC het ’n toerustingmagtiging vir hierdie slimfoon toegeken gegrond op aangetekende SAR-vlakke wat met die FCC se riglyne vir radiofrekwensie-emissie voldoen wanneer die slimfoon gebruik word soos in hierdie afdeling aangedui. SAR-inligting vir hierdie slimfoon is op lêer by die FCC en kan onder die Display Grant-afdeling van www.fcc.gov/oet/ea gevind word, nadat jy gesoek het vir die FCC-ID vir jou slimfoon wat hieronder gelys word.
Bykomende inligting oor SAR kan gevind word by www.ctia.org (CTIA - The Wireless Association), of www.tele.soumu.go.jp/e/index.htm (Buro van Telekommunikasie van die Ministerie van Binnelandse sake en Kommunikasie).
* In die Verenigde State van Amerika en Kanada, is die SAR-limiet vir selfoontoestelle wat deur die publiek gebruik word, 1.6W/kg, gemiddeld oor 1 g van weefsel vir die liggaam of kop (4.0W/kg gemiddeld oor 10 g van weefsel vir die ledemate - hande, polse, enkels en voete).
FCC ooreenstemmings-verklaring (Verenigde State)
FCC Klas B Deel 15
Hierdie slimfoon voldoen aan Deel 15 van die Federal Communications Commission (FCC) se reëls. Die werking is onderhewig aan die volgende twee voorwaardes: (1) hierdie slimfoon mag nie skadelike steuring veroorsaak nie, en (2) hierdie slimfoon moet enige steuring aanvaar wat ontvang word, insluitend steuring wat dalk ongewenste werking kan veroorsaak.
Veranderings of wysigings aan hierdie eenheid wat nie uitdruklik deur die party goedgekeur is wat verantwoordelik is vir ooreenstemming nie, kan die gebruiker se gesag om hierdie toerusting te bedryf ongeldig maak.
Hierdie toerusting is getoets en dit het aan die limiete vir 'n Klas B-digitale toestel voldoen, in ooreenstemming met Deel 15 van die FCC se reëls. Hierdie limiete is ontwerp om redelike beskerming teen skadelike inmenging in 'n residensiële installasie te voorsien. Hierdie toerusting genereer, gebruik en kan radio-frekwensie energie uitstraal en, indien dit nie in ooreenstemming met die vervaardiger se instruksies geïnstalleer en gebruik word nie, kan dit skadelike inmenging aan radiokommunikasie veroorsaak.
Daar is egter geen waarborg dat inmenging nie in 'n spesifieke installasie sal plaasvind nie. As hierdie toerusting wel skadelike steuring aan radio-of televisie-ontvangs veroorsaak, wat deur die aanskakel en afskakel van die toerusting bepaal kan word, word die gebruiker aangemoedig om te probeer om die inmenging deur een of meer van die volgende maatreëls reg te stel: heroriënteer of verskuif die ontvangs-antenna, verhoog die skeiding tussen die toerusting en die ontvanger, konnekteer die toerusting aan 'n uitmonding op 'n stroombaan verskillend van dié waaraan die ontvanger verbind is, of raadpleeg die handelaar of 'n ervare radio- of televisie-tegnikus om te help.
VS-inligting met betrekking tot die Federal Communications Commission (”FCC”)-vereistes vir gehoorapparaat-aanpasbaarheid met draadlose toestelle
Wanneer draadlose toestelle naby gehoortoestelle gebruik word (soos gehoorapparate en kogleêre inplantings), kan gebruikers 'n gesuis-, brommende- of huilgeluid bespeur. Sommige gehoortoestelle is tot hierdie steurings meer immuun as ander, en draadlose toestelle wissel ook met die aantal van steuring wat hulle genereer.
Die draadlose telefoonbedryf het graderings ontwikkel om gehoortoestel-gebruikers te help om draadlose toestelle te vind wat by hul gehoortoestelle sal aanpas. Nie alle draadlose toestelle is al gegradeer nie. Draadlose toestelle wat gegradeer is, se gradering sal op die boks verskyn saam met ander relevante goedkeuringsmerke.
Die graderings is nie waarborge nie. Resultate sal wissel, afhangende van die gebruiker se gehoortoestel en gehoorverlies. As u gehoortoestel vatbaar vir steurings is, sal u dalk nie ’n gegradeerde draadlose toestel suksesvol kan gebruik nie.
Raadpleging met u gehoor-gesondheidswerker en die toets van die draadlose toestel met u gehoortoestel is die beste manier om dit vir u persoonlike behoeftes te evalueer.
Hierdie slimfoon is getoets en beoordeel vir gebruik saam met gehoorapparate vir sommige koordlose tegnologie wat die slimfoon gebruik. Daar kan egter ander koordlose tegnologie in hierdie slimfone gebruik word wat nie vir gebruik saam met gehoorapparate getoets is nie. Dit is belangrik om die verskillende funksies van jou slimfoon deeglik en op verskillende plekke uit te probeer, om te bepaal of jy enige geraas-inmenging hoor wanneer hierdie slimfoon saam met jou gehoorapparaat of kogleêre inplanting gebruik word. Raadpleeg jou koordlose diensverskaffer oor die teruggee van die slimfoon, asook omruilingsbeleide, en vir inligting oor gehoorapparaat-aanpasbaarheid.
Hoe die graderings werk
M-graderings: Draadlose toestelle wat met M3 of M4 gegradeer is, voldoen aan FCC-vereistes en genereer waarskynlik minder steurings aan gehoortoestelle as draadlose toestelle wat nie geëtiketeer is nie. M4 is die beter of hoër een van die twee graderings.
T-graderings: Draadlose toestelle wat met T3 of T4 gegradeer is, voldoen aan FCC-vereistes en is geneig om meer bruikbaar saam met 'n gehoortoestel se telespoel te wees (”T-Switch" of ”Telephone Switch") as draadlose toestelle wat nie gegradeer is nie. T4 is die beter of hoër een van die twee graderings. (Let op dat nie alle gehoortoestelle telespoele bevat nie.)
Gehoortoestelle kan ook vir immuniteit tot hierdie tipe van steuring gemeet word. U gehoortoestel-vervaardiger of gehoor-gesondheidswerker kan u help om die resultate vir u gehoortoestel te vind. Hoe meer immuun u gehoorapparaat is, hoe minder geneig is u om steuringsgeluide vanaf draadlose toestelle te ondervind.
Vir meer inligting oor die aksies wat die FCC geneem het met betrekking tot gehoorapparaat-aanpasbaarheid met draadlose toestelle en ander stappe wat die FCC geneem het om te verseker dat individue met gestremdhede toegang tot telekommunikasie-dienste het, besoek www.fcc.gov/cgb/dro.
Hierdie slimfoon voldoen aan Industry Canada se lisensie-vrygestelde RSS-standaard(e). Die werking is onderhewig tot die volgende voorwaardes: (1) hierdie slimfoon mag nie steuring veroorsaak nie, en (2) hierdie slimfoon moet enige steuring aanvaar wat ontvang word, insluitend steuring wat dalk ongewenste werking van die slimfoon kan veroorsaak.
Die BlackBerry Passport SQW100-3-slimfoon (modelnommer RGV161LW) voldoen aan Industry Canada RSS 102, RSS 130, RSS 132, RSS 133, RSS 139, RSS 199, RSS-GEN, en RSS 210 onder sertifiseringnommer 2503A-RGV160LW.
Die slimfoon, vir werking in die band 5150-5250 MHz, is slegs vir binnenshuise gebruik om die potensiaal vir skadelike steuring aan mede-kanaal mobiele satellietstelsels te verminder.
Die maksimum antenna-aanwins wat vir slimfone in die bande 5250-5350 MHz en 5470-5725 MHz toegelaat word, sal aan die EIRP-beperking voldoen.
Die maksimum antenna-aanwins wat vir slimfone in die band 5725-5825 MHz toegelaat word, sal aan die EIRP-beperking voldoen wat vir punt-tot-punt en nie-punt-tot-punt werking, soos van toepassing, gespesifiseerd is.
Neem kennis dat hoëkrag-radars as primêre gebruikers (d.w.s. prioriteitgebruikers) van die bande 5250-5350 MHz en 5650-5850 MHz toegeken word en dat hierdie radars inmenging en/of skade aan LE-LAN-slimfone kan veroorsaak.
Hierdie slimfoon voldoen aan die Klas B-limiete vir radio-geraasvrystellings soos uiteengesit in die steuring-veroorsakende toerustingstandaard, getiteld “Information Technology Equipment (ITE) – Limits and methods of measurement,” ICES-003 van Industry Canada.
Addisionele regulatiewe voldoening
Spesifieke besonderhede oor die voldoening aan die standaarde en regulatiewe liggame vir u slimfoon, kan van BlackBerry verkry word.
Die lasersensor-module wat in hierdie slimfoon gebruik word, is in ooreenstemming met die volgende Internasionale Elektrotegniese Kommissie-standaard (IEC): IEC/EN 60825-1 2007-03 ED 2.0.
Om FCC ID-, IC-sertifiseringnommer-, model- en nakomingsinligting vir jou slimfoon te sien, vee af vanaf die bokant van die tuisskerm. Tik Instellings > Oor, en kies Regulerende goedkeurings vanaf die aftreklys.
Produkinligting: BlackBerry Passport SQW100-3-slimfoon
Gewig: ongeveer 194,4 g (6,9 ons) insluitend lithiumioon-selbattery
Grootte (L x W x H): 5 x 3,6 x 0,4 duim (128 x 90,3 x 9,3 mm)
3 GB geheue, 32 GB toepassingsberging, mikroSD-kaartgleuf
Die volgende lasersensormodule-eienskappe kan vir jou slimfoon geld:
Klas 1 laserproduk
Maksimum gemiddelde uitstraalkrag: 0,18 mW
Nie-verwyderbare, herlaaibare lithiumioon-selbattery
Ondersteun 3V, 1,8V nano SIM-kaarte
Poortaanpasbaarheid vir datasinchronisering en laai: mikro USB 2.0, mikro USB 3.0
Novemband LTE-ondersteuning: LTE 700, LTE 800, LTE 850, LTE 900, LTE 1700, LTE 1800, LTE 1900, LTE 2100, LTE 2600 MHz-bande
Pentaband HSPA+-ondersteuning: UMTS 800/UMTS 850, UMTS 900, AWS 1700, PCS 1900, IMT 2100 MHz-bande
Quadband GSM-ondersteuning: GSM 850, GSM 900, DCS 1800, PCS 1900 MHz-bande
Kragklas: Klas 1 (DCS 1800, PCS 1900), Klas 4 (GSM 850) soos in GSM 5.05 gedefinieer, Klas 4 (GSM 900) soos in GSM 02.06 gedefinieer, Klas E2 (GSM 850, GSM 900, DCS 1800, PCS 1900), Klas 3 (UMTS, LTE)
Versendingsfrekwensie: 704 tot 716 MHz, 824 tot 849 MHz, 830 tot 840 MHz, 832 tot 862 MHz, 880 tot 915 MHz, 850 tot 1910 MHz, 1710 tot 1755 MHz, 1710 tot 1785 MHz, 1850 tot 1910 MHz, 1920 tot 1980 MHz, 2500 tot 2570 MHz
Ontvangsfrekwensie: 734 tot 746 MHz, 791 tot 821 MHz, 869 tot 894 MHz, 875 tot 885 MHz, 925 tot 960 MHz, 1805 tot 1880 MHz, 1930 tot 1990 MHz, 2110 tot 2155 MHz, 2110 tot 2170 MHz, 2620 tot 1980 MHz, 2500 tot 2690 MHz
Koordloos-LAN-standaard: IEEE 802.11a, IEEE 802.11ac, IEEE 802.11b, IEEE 802.11g, IEEE 802.11k, IEEE 802.11n, IEEE 802.11r
Versending- en ontvangsfrekwensie vir IEEE 802.11b/IEEE 802.11g/IEEE 802.11k/IEEE 802.11n/IEEE 802.11r: 2,412 tot 2,472 GHz
Versending- en ontvangsfrekwensie vir IEEE 802.11a/IEEE 802.11ac/IEEE 802.11k/IEEE 802.11n/IEEE 802.11r: 5,180 tot 5,825 GHz
Enkelband-ondersteuning: ISM 2,4 GHz-band
Versending- en ontvangsfrekwensie vir //: 2402 tot 2480 MHz
Bluetooth Klas 1
As jou slimfoon NFC-tegnologie ondersteun, is die volgende spesifikasies van toepassing:
Werkingfrekwensie: 13,56 MHz
Ondersteunende modusse: leser/skrywer, kaart-ewenaring, gelyke-tot-gelyke
©2015 BlackBerry. Alle regte voorbehou. BlackBerry® en verwante handelsmerke, name en embleme is die eiendom van BlackBerry Limited en is geregistreer en/of word gebruik in die VSA en lande wêreldwyd. Bluetooth is 'n handelsmerk van Bluetooth SIG. Call2Recycle is 'n handelsmerk van Call2Recycle, Inc. CTIA - The Wireless Association is 'n handelsmerk van CTIA - The Wireless Association. GSM is 'n handelsmerk van die GSM MOU Association. IEEE Std 1725, IEEE 802.11a, 802.11b, 802.11g, IEEE 802.11ac, 802.11k, 802.11r, en 802.11n is handelsmerke van die Institute of Electrical and Electronics Engineers, Inc. LTE en UMTS is handelsmerke van European Telecommunications Standards Institute (ETSI). PMA Certified en die PMA Certified logo's is waarmerke van die Power Matters Alliance, Inc. (PMA). Die 'Qi'-simbool is 'n handelsmerk van die Wireless Power Consortium. Wi-Fi is 'n handelsmerk van die Wi-Fi-Alliansie. Alle ander handelsmerke is die eiendom van hulle onderskeie eienaars. Hierdie dokumentasie, insluitend alle dokumentasie wat deur verwysing hierin ingesluit is, soos dokumentasie wat verskaf of beskikbaar gestel word op die BlackBerry-webtuiste, word "soos dit is" verskaf, en sonder voorwaarde, endossement, voorstelling of waarborg, of aanspreeklikheid van enige aard deur BlackBerry Limited en sy geaffilieerde maatskappye, wat almal uitdruklik onthef word tot die maksimum mate toegelaat deur die toepaslike wetgewing in jou jurisdiksie.
Die terme van die gebruik van enige BlackBerry-produk of -diens word in ’n afsonderlike lisensie of ander ooreenkoms met BlackBerry uiteengesit, wat daarop van toepassing is. NIKS IN HIERDIE DOKUMENTASIE IS BESTEM OM ENIGE UITDRUKLIKE GESKREWE OOREENKOMSTE OF WAARBORGE VERSKAF DEUR BLACKBERRY VIR DELE VAN ENIGE BLACKBERRY PRODUK OF DIENS BUITEN HIERDIE DOKUMENTASIE TE VERVANG NIE.
2200 University Avenue, East
Waterloo, Ontario, N2K 0A7,
BlackBerry UK Limited,
200 Bath Road,
Slough, Berkshire, SL1 3XE,
Gepubliseer in Kanada.